----

----

I Tiedonantoja

Komissio

----

Euron kurssi (1)

12. toukokuuta 2006

(2006/C 113/01)

1 euro= 

----

(1)

Lähde: Euroopan keskuspankin ilmoittama viitekurssi.

----

----

VALTIONTUKI — KYPROS

Valtiontuki C 10/2006 (ex N 555/2005) — Cyprus Airways — Rakenneuudistussuunnitelma

Kehotus huomautusten esittämiseen EY:n perustamissopimuksen 88 artiklan 2 kohdan mukaisesti

(2006/C 113/02)

(ETA:n kannalta merkityksellinen teksti)

Komissio on ilmoittanut 22.3.2006 päivätyllä, tätä tiivistelmää seuraavilla sivuilla todistusvoimaisella kielellä toistetulla kirjeellä Kyprokselle päätöksestään aloittaa EY:n perustamissopimuksen 88 artiklan 2 kohdassa tarkoitettu menettely, joka koskee edellä mainittua valtiontukea.

Asianomaiset voivat esittää huomautuksensa toimenpiteestä, jota koskevan menettelyn komissio aloittaa, kuukauden kuluessa tämän tiivistelmän ja sitä seuraavan kirjeen julkaisemisesta. Huomautukset on lähetettävä seuraavaan osoitteeseen:

Huomautukset toimitetaan Kyprokselle. Huomautuksia esittävä asianomainen voi pyytää kirjallisesti henkilöllisyytensä luottamuksellista käsittelyä, ja tämä pyyntö on perusteltava.

TIIVISTELMÄ

Menettely

Kyproksen viranomaiset ilmoittivat päiväämättömällä, 9. marraskuuta 2005 saapuneeksi kirjatulla kirjeellä (DG TREN A/28405) Euroopan komissiolle Cyprus Airways -yhtiötä koskevasta rakenneuudistussuunnitelmasta EY:n perustamissopimuksen 88 artiklan 3 kohdan mukaisesti ja noudattaen sitoumusta, jonka ne antoivat kyseistä yhtiötä koskevan, komission 3. toukokuuta 2005 (päätös (2005)1322) hyväksymän pelastamistuen (N69/2005) yhteydessä. Komissio pyysi 18. marraskuuta 2005 Kyproksen viranomaisilta selventäviä lisätietoja (D(05)125084). Kyproksen viranomaiset vastasivat komission kysymyksiin 23. tammikuuta 2006 päivätyllä kirjeellä, joka kirjattiin saapuneeksi 24. tammikuuta 2006 (viitteellä DG TREN A/11819).

Toimenpiteen kuvaus

Vuonna 1947 perustetun Cyprus Airways -yhtiön pääasiallisena toimintana on matkustajien ja rahdin ilmakuljetus sekä muut lentoliikennepalvelut. Yhtiön pääosakkeenomistaja on Kyproksen valtio (69,62 %), ja loput osakkeet ovat noin 4 200 yksityisen piensijoittajan hallussa. Yhtiöllä on nykyisin käytössään 11 ilma-alusta, jotka harjoittavat säännöllistä liikennettä 26 kohteeseen (1) Euroopassa ja Lähi-idässä. Vuonna 2004 se kuljetti 1 772 552 matkustajaa 3 427 miljoonalla matkustajakilometrillä.

Ilmoitettu rakenneuudistussuunnitelma koostuu erillisistä mutta toisiaan täydentävistä osatekijöistä, joiden tavoitteena on palauttaa yhtiön pitkän aikavälin elinkelpoisuus. Suunnitelman osatekijät ovat seuraavat:

55 miljoonan Kyproksen punnan (96 miljoonan euron) suuruinen pitkäaikainen laina

Tämä Kyproksen valtion takaama markkinaehtoinen laina myönnetään kymmeneksi vuodeksi ja käytetään ensi kädessä pelastamistuen hyväksynnän jälkeen toukokuussa 2005 otetun 30 miljoonan Kyproksen punnan (51 miljoonan euron) suuruisen lyhytaikaisen lainan takaisinmaksuun. Jäljelle jäävä lainasumma käytetään lentoyhtiön rakenneuudistukseen.

Eurocyprian myynti

Cyprus Airwaysin tilausliikennettä harjoittava tytäryhtiö Eurocypria myydään valtiolle ulkopuolisen asiantuntijan määrittämään hintaan. Hinnaksi on alustavasti arvioitu 15 miljoonaa Kyproksen puntaa (26 miljoonaa euroa). Eurocypria erotetaan näin ollen Cyprus Airways -ryhmästä, minkä jälkeen se liikennöi täysin erillisenä yksikkönä. Cyprus Airways voi käyttää saamansa myyntituoton (valtion sille maksaman) rakenneuudistuksensa rahoittamiseen.

Rakenneuudistuslaina (ja Eurocyprian myyntituotto) käytetään suunnitelman mukaan seuraavasti:

Kustannusten leikkaaminen

Rakenneuudistussuunnitelman ensimmäisten 24 kuukauden aikana keskitytään lähinnä kustannusten leikkaamiseen ja valituiksi tulleiden tulojen lisäämiseen. Hallitus ja yhtiön johto ovat arvioineet, että kokonaiskustannuksia on tarpeen vähentää 13 prosenttia. Tämä saavutetaan vähentämällä henkilöstöä noin 20 prosenttia ja alentamalla samalla yhtiön palvelukseen jäävän henkilöstön palkkatasoa keskimäärin 15 prosenttia. Tämä tarkoittaa, että henkilöstöstä, jonka määrä 1. syyskuuta 2005 oli 1 840 henkilöä, irtisanotaan rakennesuunnitelman mukaan 385 henkilöä. Irtisanomisten avulla saavutetaan noin 7 miljoonan Kyproksen punnan (12 miljoonan euron) suuruiset vuotuiset säästöt. Henkilöstökustannuksia leikkaamalla saadaan aikaan noin 4,6 miljoonan Kyproksen punnan (8 miljoonan euron) lisäsäästöt.

Pääomankorotus

Rakenneuudistussuunnitelman toinen osa, joka toteutetaan 18 kuukauden kuluttua suunnitelman käynnistämisestä, on 14 miljoonan Kyproksen punnan (24 miljoonan euron) pääomankorotus. Kaikkien osakkeenomistajien (valtion samoin kuin pienempien, lähinnä yksityisten osakkeenomistajien) odotetaan osallistuvan siihen suhteellisen osakkuutensa mukaisesti. Tästä pääomankorotuksesta valtion osuus on 9,8 miljoonaa Kyproksen puntaa (17 miljoonaa euroa), ja yksityisten osakkaiden osuus noin 4,2 miljoonaa Kyproksen puntaa (7,3 miljoonaa euroa).

Toimenpiteen arviointi

Komissio katsoo, että rakenneuudistussuunnitelma tarjoaa valtion varoista (valtion lainatakuun muodossa) maksettavan edun yhdelle toimijalle eli Cyprus Airways -yhtiölle. Tämä etu vaikuttaa jäsenvaltioiden väliseen kauppaan ja vääristää tai uhkaa vääristää kilpailua. Komissio ei voi myöskään tässä vaiheessa sulkea pois mahdollisuutta, että suunnitelman muihin osiin (Eurocyprian myynti, suunniteltu pääomankorotus) saattaa liittyä valtiontukea. Komissio katsoo sen vuoksi, että rakenneuudistussuunnitelma sisältää EY:n perustamissopimuksen 87 artiklan 1 kohdassa tarkoitettua tukea.

Komission on sen vuoksi päätettävä, noudattaako suunnitelma asiaa koskevia yhteisön puitesääntöjä eli vuonna 2004 annettuja yhteisön suuntaviivoja, jotka koskevat valtiontukea vaikeuksissa olevien yritysten pelastamiseksi ja rakenneuudistukseksi (2).

Suunnitelmaa tarkasteltuaan komissiolla on epäilyjä sen eräiden näkökohtien suhteen.

Komissio suhtautuu varauksella Eurocyprian myyntiin valtiolle sekä siihen, miten myyntihinta on määritelty. Jos Eurocypriasta maksettu hinta ei ole markkinahinta, kyseinen summa on katsottava valtiontueksi.

Komissiolla on epäilyjä myös pääomankorotuksen suhteen, joka on määrä toteuttaa 18 kuukauden kuluttua rakenneuudistussuunnitelman käynnistämisestä. Komissio haluaisi tietää, mitä kriteereitä ja parametreja on tarkoitus soveltaa tämän pääomankorotuksen toteuttamisen varmistamiseksi, eikä se voi tässä vaiheessa sulkea pois mahdollisuutta, että valtion osallistuminen pääomankorotukseen voisi olla valtiontukea.

Komissio ei ole vakuuttunut siitä, että suunnitelmalla voidaan palauttaa yhtiön pitkän aikavälin elinkelpoisuus mahdollisimman lyhyessä ajassa ja ilman tulevaisuudessa tarvittavaa lisätukea. Suunnitelma perustuu merkittäviin kustannusleikkauksiin ja lentoyhtiön uudelleen asemointiin sen markkinoilla. Suunnitelman mukaisesti yhtiölle myönnetään pitkän aikavälin laina, joka maksetaan takaisin 10 vuoden aikana. Komissiolla ei ole riittävästi tietoja, jotta se voisi päätellä, ovatko rahoitussuunnitelmat järkeviä, ovatko niiden perustana olevat olettamukset todenmukaisia ja onko lentoyhtiön elinkelpoisuuden palauttaminen mahdollista.

Komissio epäilee, että ehdotetut vastasuoritteet eivät ehkä ole riittäviä tuesta aiheutuvan markkinoiden vääristymisen korjaamiseksi. Cyprus Airwaysin kalusto ja reittiverkosto säilyvät suunnitelman mukaan ennallaan rakenneuudistuksen jälkeenkin. Yhtiö myy kuitenkin tilausliikennettä harjoittavan Eurocypria-tytäryhtiönsä (4 ilma-alusta). Tämän lisäksi yhtiön toinen tytäryhtiö HellasJet lakkautetaan, ja sen kolmesta ilma-aluksesta luovutaan. Komissio epäilee, ovatko Kyproksen ehdottamat vastasuoritteet riittäviä, varsinkin kun Eurocypria myydään Cyprus Airwaysin pääosakkeenomistajalle. Komissio olisi erittäin kiinnostunut kuulemaan yhtiön kilpailijoiden näkemyksen tästä asiasta.

Komissio ei ole myöskään varma siitä, onko rakenneuudistussuunnitelman tukiosa pidetty mahdollisimman pienenä (kuten suuntaviivoissa edellytetään) ottaen huomioon, ettei se ole vielä päättänyt, onko Eurocyprian myyntituotto tai suunniteltu pääomankorotus katsottava valtiontueksi.

Cyprus Airwaysin kokoisten yhtiöiden olisi yleensä itse rahoitettava noin puolet rakenneuudistuskustannuksista. Cyprus Airways maksaa suunnitelmasta käteisellä 7 miljoonaa Kyproksen puntaa (12 miljoonaa euroa). Kyproksen viranomaisten mukaan tähän summaan olisi lisättävä Eurocyprian myynnistä saatava 15 miljoonan Kyproksen punnan summa sekä yksityisiltä sijoittajilta pääomankorotuksessa, joka toteutetaan 18 kuukauden kuluttua rakenneuudistuksen käynnistämisestä, saatava 4,2 miljoonan Kyproksen punnan summa. Komissio suhtautuu varauksella yhtiön oman rahoitusosuuden tasoon ja epäilee, että Eurocyprian myyntituotto ja valtion osakkeenomistajana suorittama pääomankorotus saattavat olla valtiontukea.

Edellä mainituista syistä komissio ei ole varma, onko ilmoitettu rakenneuudistussuunnitelma sovellettavien vaikeuksissa olevien yritysten pelastamis- ja rakenneuudistustukea koskevien suuntaviivojen vaatimusten mukainen. Tämän vuoksi komissio on päättänyt aloittaa muodollisen tutkintamenettelyn asetuksen (EY) N:o 659/1999 4 artiklan 4 kohdan mukaisesti. Komissio päättää menettelyn tekemällä lopullisen päätöksen.

Edellä esitetyn perusteella komissio kehottaa osana EY:n perustamissopimuksen 88 artiklan 2 kohdan mukaista menettelyä Kyproksen tasavaltaa esittämään huomautuksensa ja toimittamaan kaikki tuen arvioinnin kannalta tarpeelliset tiedot.

Näin ollen komissio kehottaa kaikkien asianomaisten edun nimissä niitä esittämään huomautuksensa EY:n perustamissopimuksen 88 artiklan 2 kohdassa määrätyn muodollisen tutkintamenettelyn mukaisesti.

KIRJEEN TEKSTI

”Η Επιτροπή επιθυμεί να πληροφορήσει την Κυπριακή Δημοκρατία ότι, αφού εξέτασε τις πληροφορίες που έδωσαν οι αρχές της χώρας σχετικά με το προαναφερόμενο μέτρο, αποφάσισε να κινήσει τη διαδικασία που προβλέπεται στο άρθρο 88 παράγραφος 2 της συνθήκης ΕΚ.

I.   ΔΙΑΔΙΚΑΣΙΑ

II.   ΤΟ ΓΕΝΙΚΟ ΠΛΑΙΣΙΟ ΤΗΣ CYPRUS AIRWAYS

Eurocypria Airlines

Zenon National Distribution Centre Ltd.

Hellas Jet S.A.

Cyprair Tours

Cyprus Airways (Duty Free Shops) Ltd.

Η χρηματοοικονομική κατάσταση

Εκπόνηση σχεδίου αναδιάρθρωσης

III.   ΛΕΠΤΟΜΕΡΗΣ ΠΕΡΙΓΡΑΦΗ ΤΩΝ ΠΡΟΤΕΙΝΟΜΕΝΩΝ ΜΕΤΡΩΝ ΕΝΙΣΧΥΣΗΣ

Μακροπρόθεσμο δάνειο 55 εκατ. CYP (95,8 εκατ. ευρώ)

Πώληση της Eurocypria

Περικοπές κόστους

Στρατηγικές παραγωγής εσόδων

Μεταβίβαση του τμήματος τροφοδοσίας (catering)

Αύξηση του κεφαλαίου

Αξιολόγηση του μέτρου

Ύπαρξη ενίσχυσης κατά την έννοια του άρθρου 87 παράγραφος 1 της συνθήκης ΕΚ

Νομική βάση της αξιολόγησης

Συμβιβάσιμος χαρακτήρας των προτεινόμενων μέτρων με την κοινή αγορά

Επιλεξιμότητα της επιχείρησης

Αποκατάσταση της μακροπρόθεσμης βιωσιμότητας

Αντισταθμιστικά μέτρα

Η ενίσχυση πρέπει να περιορίζεται στο ελάχιστο

Επίπεδο της ιδίας συμβολής

IV.   ΑΠΟΦΑΣΗ

Βάσει των ανωτέρω, η Επιτροπή, ενεργώντας σύμφωνα με τη διαδικασία που προβλέπεται στο άρθρο 88 παράγραφος 2 της συνθήκης ΕΚ, ζητεί από την Κυπριακή Δημοκρατία να υποβάλει τις παρατηρήσεις της και να της παράσχει όλες τις πληροφορίες εκείνες που θα ήταν χρήσιμες για την αξιολόγηση του προτεινόμενου σχεδίου αναδιάρθρωσης, εντός ενός μηνός από την ημερομηνία παραλαβής της παρούσας επιστολής. Ζητεί από τις αρχές της χώρας σας να διαβιβάσουν άμεσα αντίγραφο της παρούσας επιστολής στον δυνητικό αποδέκτη της ενίσχυσης.

Η Επιτροπή επιθυμεί να υπενθυμίσει στην Κυπριακή Δημοκρατία ότι το άρθρο 88 παράγραφος 3 της συνθήκης ΕΚ έχει ανασταλτικό αποτέλεσμα, και εφιστά την προσοχή σας στο άρθρο 14 του κανονισμού (ΕΚ) αριθ. 659/1999 του Συμβουλίου, το οποίο προβλέπει την δυνατότητα ανάκτησης από το δικαιούχο κάθε παράνομης ενίσχυσης.

Η Επιτροπή προειδοποιεί την Κυπριακή Δημοκρατία ότι θα ενημερώσει όλα τα ενδιαφερόμενα μέρη με δημοσίευση της παρούσας επιστολής και περίληψής της στην Επίσημη Εφημερίδα της Ευρωπαϊκής Ένωσης. Θα ενημερώσει επίσης τα ενδιαφερόμενα μέρη στις χώρες ΕΖΕΣ που έχουν υπογράψει την συμφωνία για τον ΕΟΧ, με δημοσίευση σχετικής ανακοίνωσης στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, καθώς και την εποπτεύουσα αρχή της ΕΖΕΣ με αποστολή αντιγράφου της παρούσας επιστολής. Όλοι οι ανωτέρω ενδιαφερόμενοι θα κληθούν να υποβάλουν τις παρατηρήσεις τους εντός ενός μηνός από την ημερομηνία της σχετικής δημοσίευσης.”

----

(1)  Αθήνα, Λονδίνο (Heathrow και Stansted), Άμστερνταμ, Βρυξέλλες, Φρανκφούρτη, Μόσχα, Παρίσι, Ζυρίχη, Βιέννη, Birmingham, Manchester, Μιλάνο, Ρώμη, Θεσσαλονίκη, Ηράκλειο, Κάιρο, Τελ-Αβίβ, Βηρυτός, Δαμασκός, Αμάν, Jeddah, Bahrain, Dubai και Riyadh

(2)  Συμπεριλαμβανομένων των επιβατών που ταξιδεύουν δωρεάν, των επιβατών σε ναυλωμένες και τακτικές πτήσεις.

(3)  Αεροσκάφος και πλήρωμα.

(4)  2003: ζημία 6,4 εκατ. CYP, 2004: ζημία 10,2 εκατ. CYP + απαξίωση 7,6 εκατ. CYP.

(5)ΕΕ C 244 της 1.10.2004, σ. 2.

(6)  Το ποσό αυτό περιλαμβάνει τις δαπάνες για την απομάκρυνση του πλεονάζοντος προσωπικού συν πρόβλεψη επιπλέον 2,5 εκατ. CYP.

(7)  Εφαρμογή των άρθρων 93 και 93 της συνθήκης ΕΚ και του άρθρου 61 της συμφωνίας για τον ΕΟΧ στις κρατικές ενισχύσεις στον τομέα των αεροπορικών μεταφορών (ΕΕ C 350 της 10.12.1994, σ. 5).

(8)  Το ποσό αυτό αποτελείται από 7 εκατ. CYP ιδίας συμβολής, 15 εκατ. CYP έσοδα από την πώληση της Eurocypria και 4,2 εκατ. CYP από ιδιώτες μετόχους.

(9)   Επιχερηματικο απόρρητο.

(10)  Ateena, Lontoo (Heathrow ja Stansted), Amsterdam, Bryssel, Frankfurt, Moskova, Pariisi, Zürich, Wien, Birmingham, Manchester, Milano, Rooma, Thessaloniki, Heraklion, Kairo, Tel Aviv, Beirut, Damaskos, Amman, Jedda, Bahrain, Dubai ja Riad.

(11)EUVL C 244, 1.10.2004, s. 2.

----

----

Huviveneitä koskevien jäsenvaltioiden lakien, asetusten ja hallinnollisten määräysten lähentämisestä 16 päivänä kesäkuuta 1994 annetun Euroopan parlamentin ja neuvoston direktiivin 94/25/EY täytäntöönpanoon liittyvä komission tiedonanto

(2006/C 113/03)

(ETA:n kannalta merkityksellinen teksti)

(Direktiivin soveltamisalaan kuuluvien yhdenmukaistettujen standardien nimet ja viitenumerot)

HUOM:

Lisätietoja yhdenmukaistetuista standardeista saa Internet-osoitteesta:

http://europa.eu.int/comm/enterprise/newapproach/standardization/harmstds/

----

(1)  ESO: Eurooppalaiset standardointielimet:

(2)EYVL L 204, 21.7.1998, s. 37.

(3)EYVL L 217, 5.8.1998, s. 18.

----

----

Ennakkoilmoitus yrityskeskittymästä

(Asia COMP/M.4167 — Mitsui/Vopak)

Yksinkertaistettuun menettelyyn mahdollisesti soveltuva asia

(2006/C 113/04)

(ETA:n kannalta merkityksellinen teksti)

----

(1)EUVL L 24, 29.1.2004, s. 1.

(2)EUVL C 56, 5.3.2005, s. 32.

----

----

Ennakkoilmoitus yrityskeskittymästä

(Asia COMP/M.4219 — ABN Amro/Nextiraone Europe)

Yksinkertaistettuun menettelyyn mahdollisesti soveltuva asia

(2006/C 113/05)

(ETA:n kannalta merkityksellinen teksti)

----

(1)EUVL L 24, 29.1.2004, s. 1.

(2)EUVL C 56, 5.3.2005, s. 32.

----

----

Ilmoitetun keskittymän vastustamatta jättäminen

(Asia COMP/M.4133 — Mellon/WestlB/JV)

(2006/C 113/06)

(ETA:n kannalta merkityksellinen teksti)

Komissio päätti 30. maaliskuuta 2006 olla vastustamatta edellä mainittua keskittymää ja julistaa, että se soveltuu yhteismarkkinoille. Päätös perustuu neuvoston asetuksen (EY) N:o 139/2004 6 artiklan 1 kohdan b alakohtaan. Päätöksen koko teksti on saatavissa vain englannin kielellä, ja se julkistetaan sen jälkeen, kun siitä on poistettu kaikki sen mahdollisesti sisältämät liikesalaisuudet. Se on saatavissa:

----

III Tiedotteita

Komissio

----

I-Rooma: Säännöllisen lentoliikenteen harjoittaminen

Neuvoston asetuksen (ETY) N:o 2408/92 4 artiklan 1 kohdan d alakohdan mukainen Italian esittämä tarjouskilpailu, joka koskee säännöllisen lentoliikenteen harjoittamista reitillä Pantelleria – Trapani ja päinvastaiseen suuntaan

(2006/C 113/07)

1.   Johdanto: Italian hallitus (infrastruktuuri- ja liikenneministeriö) on yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan sekä Sisilian alueen alaisuudessa järjestetyn julkisia palveluja käsittelevän konferenssin päätösten mukaisesti päättänyt asettaa julkisen palvelun velvoitteen seuraavalla reitillä harjoitettavalle säännölliselle lentoliikenteelle:

Pantelleria — Trapani ja päinvastaiseen suuntaan.

Julkisen palvelun velvoitetta koskevat vaatimukset on julkaistu 12.5.2006 Euroopan unionin virallisessa lehdessä C 112.

Jos 30 päivän kuluessa tämän tarjouspyynnön julkaisemisesta yksikään lentoliikenteen harjoittaja ei ole aloittanut tai aloittamassa säännöllistä lentoliikennettä edellä mainitulla reitillä julkisen palvelun velvoitteiden mukaisesti ja rahallista korvausta vaatimatta, Italian hallitus on mainitun asetuksen 4 artiklan 1 kohdan d alakohdassa säädettyä menettelyä noudattaen päättänyt rajoittaa pääsyn tälle reitille koskemaan vain yhtä lentoliikenteen harjoittajaa ja myöntää tarjouskilpailun perusteella oikeuden tällaisen liikenteen harjoittamiseen neuvoston asetuksen (ETY) N:o 2408/92 säännösten mukaisesti.

Oikeus palvelun harjoittamiseen kyseisellä reitillä myönnetään julkisella tarjouskilpailumenettelyllä taloudellisesti edullisimman tarjouksen perusteella ottaen huomioon tämän tarjouspyynnön 5 kohdassa tarkoitettu ilmoitetun taloudellisen korvauksen määrä.

2.   Tarkoituspyynnön kohde: Euroopan unionin virallisessa lehdessä C 112, 12.5.2006 julkaistun julkisen palvelun velvoitteen mukaisten lentoliikennepalvelujen harjoittaminen edellä mainitulla reitillä asetuksen (ETY) N:o 2408/92 säännösten mukaisesti.

3.   Osallistuminen tarjouskilpailuun: Tarjouskilpailuun voivat osallistua kaikki ne yhteisön lentoliikenteen harjoittajat, joilla on jonkin jäsenvaltion myöntämä 23. heinäkuuta 1992 annetun neuvoston asetuksen (ETY) N:o 2407/92 mukainen liikennelupa ja jotka täyttävät Euroopan unionin virallisessa lehdessä C 112, 12.5.2006 julkaistujen julkisen palvelun velvoitteiden mukaiset tekniset vaatimukset.

4.   Tarjouskilpailumenettely: Tässä tarjouskilpailussa noudatetaan neuvoston asetuksen (ETY) N:o 2408/92 4 artiklan 1 kohdan d, e, f, h ja i alakohtaa.

5.   Tarjouskilpailua koskevat tiedot: Täydellisessä tietopaketissa esitetään tarjouskilpailuun sovellettavat erityissäännöt ja täsmennetään tarjouskilpailussa huomioon otettava rahallisen korvauksen enimmäismäärä sekä kaikki muut aiheellisiksi katsotut tiedot. Tietopaketti on erottamaton osa tätä tarjouskilpailua, ja se on saatavissa maksutta seuraavasta osoitteesta:

ENAC, Direzione Trasporto Aereo, Viale del Castro Pretorio 118, I-00185 Roma.

6.   Toimeksiantosopimus: Liikennöintioikeudesta tehdään tietopaketissa olevan mallin mukainen vakiomuotoinen sopimus.

7.   Korvaus: Tarjouksissa on mainittava selkeästi vuosittain jaoteltuna kyseisten palvelujen harjoittamisesta pyydettävä enimmäiskorvaus 5 kohdan mukaisissa rajoissa kahden perättäisen vuoden ajalta liikennöinnin suunnitellusta alkamisajankohdasta alkaen; toimeksiantosopimusta voidaan jatkaa 12 kuukaudella.

Lopullinen korvaus määritellään tarkasti vuosittain jälkikäteen lentoliikenteen harjoittamisesta todistetusti aiheutuneiden tosiasiallisten menojen ja siitä saatujen tosiasiallisten tulojen perusteella tarjouksessa esitetyn kokonaismäärän rajoissa ja tietopaketissa täsmennettyjen edellytysten mukaisesti.

Lentoliikenteen harjoittaja ei missään tapauksessa voi pyytää rahallisena korvauksena määrää, joka ylittää sopimuksessa vahvistetun enimmäismäärän, koska korvaus on luonteeltaan julkisen palvelun velvoitteiden hoitamisesta maksettava kokonaiskorvaus.

Sopimuksen asianmukainen täytäntöönpano ja lentoliikenteen harjoittajan kustannuslaskenta tarkastetaan sääntelyelimen pyynnöstä vähintään kerran vuodessa yhteistyössä lentoliikenteen harjoittajan kanssa.

8.   Hinnat: Tarjouksissa on täsmennettävä Euroopan unionin virallisessa lehdessä C 112, 12.5.2006 julkaistujen julkisen palvelun velvoitteiden mukaiset suunnitellut hinnat.

9.   Sopimuksen voimassaoloaika: Sopimuksen voimassaoloaika on kaksi vuotta päivästä, jona säännöllisen lentoliikenteen harjoittaminen aloitetaan kyseisellä reitillä julkisen palvelun velvoitteiden mukaisesti, ja sitä voidaan jatkaa 12 kuukaudella.

Sopimuksen asianmukainen täytäntöönpano ja lentoliikenteen harjoittajan kustannuslaskenta tarkastetaan sääntelyelimen pyynnöstä vähintään kerran vuodessa yhteistyössä lentoliikenteen harjoittajan kanssa.

10.   Irtisanominen ja ennakkoilmoitus: Sopimuspuolet voivat irtisanoa sopimuksen ennen sen voimassaolon tavanomaista päättymispäivää antamalla virallisen ennakkoilmoituksen kuusi kuukautta aikaisemmin. Jos lentoliikenteen harjoittaja laiminlyö jonkin julkisen palvelun velvoitteen eikä 30 päivän kuluessa siitä, kun sille on esitetty vaatimus sopimuksen täsmällisestä noudattamisesta, aloita sen hoitamista uudelleen kaikkia julkisen palvelun velvoitteita noudattaen, sen katsotaan irtisanoneen sopimuksen ilman ennakkoilmoitusta.

11.   Sopimusvelvoitteiden laiminlyöminen ja seuraamukset: Jos palvelun harjoittaminen estyy seuraavista syistä, kyseessä ei ole lentoliikenteen harjoittajasta johtuva sopimusvelvoitteiden laiminlyöminen:

vaaralliset sääolosuhteet,

lentokentän sulkeminen,

yleiseen turvallisuuteen liittyvät syyt,

lakot,

tekniseen turvallisuuteen liittyvät ongelmat,

ylivoimaiset esteet.

Kyseisissä tapauksissa korvausta vähennetään suhteessa liikennöimättömien lentojen määrään.

Lentoliikenteen harjoittaja vastaa sopimuksen mukaisten velvoitteidensa täyttämisestä kaikilta osin. Jos lentoliikenteen harjoittaja jättää sopimuksen mukaiset velvoitteensa kokonaan tai osittain täyttämättä syistä, jotka eivät johdu ylivoimaisesta esteestä taikka lentoliikenteen harjoittajasta riippumattomista, poikkeuksellisista tai ennakoimattomista olosuhteista, joita tämä ei kohtuullisin vaatimuksin olisi voinut välttää, Italian viranomaiset voivat irtisanoa kyseistä reittiä koskevan sopimuksen virallisella ilmoituksella, joka on toimitettava lentoliikenteen harjoittajalle kymmenen päivän kuluessa laiminlyönnin toteamisesta.

Lentoliikenteen harjoittajalla on ilmoituksen vastaanottamisesta enintään seitsemän päivää aikaa esittää perustelunsa.

Suoraan lentoliikenteen harjoittajasta johtuvista syistä peruutettujen lentojen määrä ei saa yhden vuoden aikana ylittää kahta prosenttia, toisin sanoen 98 prosenttia lennoista on liikennöitävä. Lentoliikenteen harjoittajan on maksettava sääntelyelimelle kustakin edellä mainitun kahden prosentin rajan ylittävästä peruutetusta lennosta 3 000 euron sakko.

Lentoliikenteen harjoittajan on taattava, että lennot liikennöidään aikataulun mukaisesti 30 minuutiksi vahvistetun viivästysmarginaalin puitteissa (palvelun täsmällisyys). Lentoliikenteen harjoittajan on kaikista 30 minuuttia ylittävistä viivästyksistä myönnettävä jokaiselle matkustajalle 15 euron hyvitys seuraavan lipun hankintaa varten.

Edellä mainittuja sääntöjä ei sovelleta lentoihin, joiden peruuttaminen tai viivästyminen johtuu sääolosuhteista, lakoista tai muista lentoliikenteen harjoittajasta täysin riippumattomista tapahtumista.

Jos liikennöinti keskeytetään, korvauksen määrää tarkistetaan suhteessa liikennöimättömien lentojen määrään. Tämä ei estä mahdollisesti sovellettavia vahingonkorvauksia.

Jos lentoliikenteen harjoittaja ei noudata 10 kohdassa tarkoitettua ennakkoilmoitusaikaa, siihen sovelletaan sopimussakkoa, joka lasketaan laiminlyöntipäivien määrän ja reitillä kyseisenä vuotena todetun tosiasiallisen alijäämän perusteella. Sakko ei kuitenkaan voi ylittää 7 kohdan mukaisesti vahvistettua rahallista korvausta.

Lentojen jatkuvuuden ja säännöllisyyden varmistamiseksi lentoliikenteen harjoittaja, joka hyväksyy tämän julkisen palvelun velvoitteen, sitoutuu antamaan vakuuden, jolla taataan palvelun asianmukainen suorittaminen ja jatkuminen. Vakuuden määrän on oltava vähintään 800 000 euroa, ja se on myönnettävä Italian ilmailulaitoksen (ENAC) hyväksi vaadittaessa maksettavana pankkitakuuna, jonka avulla ENAC voi varmistaa kyseisen palvelun jatkumisen.

Vakuus vapautetaan ilman eri toimenpiteitä sen jälkeen, kun sopimuksen voimassaoloajan päätyttyä on suoritettu 9 kohdan viimeisessä alakohdassa tarkoitettu asianmukaista täytäntöönpanoa koskeva tarkastus.

12.   Tarjousten jättäminen: Tarjoukset on laadittava tietopaketissa kuvatulla tavalla, jotta ne voitaisiin ottaa huomioon valintamenettelyssä, ja ne on jätettävä 30 päivän kuluessa tämän tarjouspyynnön julkaisemisesta Euroopan unionin virallisessa lehdessä. Ne on lähetettävä vastaanottoilmoituksella varustettuna kirjattuna kirjeenä suljetussa ja sinetöidyssä kuoressa tai jätettävä suoraan vastaanottotodistusta vastaan seuraavaan osoitteeseen:

ENAC, direzione generale, viale del Castro Pretorio 118, I-00185 Roma.

13.   Tarjouskilpailun voimassaolo: Tarjouskilpailu on voimassa neuvoston asetuksen (ETY) N:o 2408/92 4 artiklan 1 kohdan d alakohdan mukaisesti sillä edellytyksellä, että yksikään yhteisön lentoliikenteen harjoittaja ei suostu 30 päivän kuluessa julkisen palvelun velvoitteen julkaisemisesta 12.5.2006 Euroopan unionin virallisessa lehdessä C 112 liikennöimään julkisen palvelun velvoitteiden mukaisesti kyseisellä reitillä korvausta vaatimatta.

14.   Tarjouskilpailun ratkaiseminen: Italian ilmailulaitos ENAC tekee sopimuksen nimittämällä tarvittaessa komitean tätä tarkoitusta varten.

15.   Erimielisyydet: Sopimuspuolten väliset mahdolliset erimielisyydet, jotka tavalla tai toisella liittyvät sopimuksen täytäntöönpanoon tai palvelun harjoittamiseen, annetaan toimivaltaisten oikeusviranomaisten käsiteltäviksi, elleivät sopimuspuolet onnistu pääsemään sovintoratkaisuun 90 päivän kuluessa kyseisen tapahtuman ilmenemisestä.

----